****

**Ilisimatusarfik** Grønlands Universitet **University of Greenland**

**Projektmedarbejder til Ilisimatusarfik**

Ilisimatusarfik søger en Projektmedarbejder som skal stå for implementering af nyt studieadministrativsystem på Ilisimatusarfik.

**Ansættelsesform:**

Tidsbegrænset projektansættelse i perioden fra den 1. juni 2020 – 31. august 2020.

**Arbejdstid:**

30 timer om ugen

**Opgaven:**

Målet for ansættelsen er at færdigudvikle og implementere Ilisimatusarfiks nye studieadministrationssystem og skemalægningssystem så det er klar til drift 1. september 2020.

**Hovedopgaverne dækker:**

* Projektledelse af udvikling og implementering og forankring af nyt studieadministrationssystem på Ilisimatusarfik
* Ansvar for at styre projektet gennem den sidste udviklingsfase – løbende kontrakt med udbyder, opfølgning på kravsspecifikationer og test af systemet
* Tovholder på af integration med andre systemet – MR og IT-Reg
* Koordinering af test hos brugergrupper og inddragelse af interessenter
* Løbende orientering af Ilisimatusarfiks ledelse
* Oprettelse af indhold i studieadministrationssystemet - herunder alle fag, uddannelser, studieordninger, brevskabeloner mv.

* Koordinering af overførelse af data fra Matrikel til nyt studieadministrationssystem – studerende, fag, hold, eksamener, karakterer.
* Kommunikationsplan – herunder information og vejledning for relevante brugergrupper (studieadministrations, undervisere, studerende)
* Oplæring af superbrugere

* Lancering af nyt system - undervisning og oplæg for ansatte og studerende
* Support og fejlrettelser

* Evaluering og feedback

Nærmere oplysning om stillingen kan fås ved henvendelse til Henriette Nolsøe Rosing, på tlf.: 385600

Motiveret ansøgning skal sendes senest den 5. juni 2020 kl. 12 til mailadressen: personale@uni.gl.

**Løn og ansættelsesvilkår:**

Løn og ansættelsesvilkår, herunder ret til til- og fratrædelsesrejse og bohaveflytning, fastsættes i henhold til den på tiltrædelsestidspunktet gældende aftale eller overenskomst mellem Grønlands Selvstyre og pågældendes forhandlingsberettigede organisation.

**Bolig:**

Der anvises ikke personalebolig til stillingen. Såfremt en ansøger allerede har personalebolig gennem ansættelse i Selvstyret, bibeholdes ret til anvist personalebolig. Personaleboligen er knyttet op på ansættelsesforholdet, og skal fraflyttes ved ansættelsesforholdets ophør.